Tagasi tulles telehüpnoosi juurde, siis teen ettepaneku taolise formaadi taaskord kasutusele võtmiseks. Mõelge kui vajalik oleks see võimude seisukohalt, et sisendada inimestele lootust õiglasele palgale (2009. aasta palgakärpeid pole isegi kaotatud, rääkimata tõstmisest), elatasutaseme tõusmisest (reaalpalk on langenud 11 kvartalit järjest) või hindade  tõusmise vähesest tähtsusest. Muide, energia on nüüd 1. juulist jälle natuke kallim. Pean ikka lauaarvuti vahetama välja sülearvuti vastu, mis tarbib vähem energiat. Paraku tean juba ette, et tarbimise vähendamisest arved ei kahane, sest vahepeal lihtsalt tõstetakse ühiku hinda.